|  |
| --- |
| PRITARTA  Švenčionių rajono savivaldybės tarybos  2021 m. kovo 30 d. sprendimu Nr. T-79 |

**ŠVENČIONIŲ RAJONO SAVIVALDYBĖS VISUOMENĖS SVEIKATOS BIURO**

1. **METŲ VEIKLOS ATASKAITA**

**I SKYRIUS**

**BENDROJI DALIS**

Švenčionių rajono savivaldybės visuomenės sveikatos biuras (toliau – Biuras) – Švenčionių rajono savivaldybės tarybos 2008 m. balandžio 24 d. sprendimu Nr. T-79 ,,Dėl Švenčionių rajono savivaldybės visuomenės sveikatos biuro įsteigimo“ įsteigta biudžetinė įstaiga, juridinių asmenų registre įregistruota 2008 m. balandžio 30 d.

Įstaigos adresas: Strūnaičio g. 3, LT-18116 Švenčionys, kontaktinis telefonas (8 387) 20609, faksas (8 387) 20608, el. p. [svencionys.sveikata@gmail.com](mailto:svencionys.sveikata@gmail.com), įstaigos kodas 301700695.

Švenčionių rajono savivaldybės administracijos direktoriaus 2010 m. vasario 12 d. įsakymu Nr. A-87 „Dėl negyvenamųjų patalpų priskyrimo patikėjimo teise valdyti ir naudoti“ Biurui priskirtos patikėjimo teise valdyti ir naudoti savivaldybei nuosavybės teise priklausančios 107 kv. m. patalpos.

Vadovaujantis 2012 m. gegužės 2 d. Centralizuotos buhalterinės apskaitos tvarkymo sutartimi, Biuro buhalterinę apskaitą pagal pateiktus dokumentus vykdo Švenčionių rajono savivaldybės administracijos Biudžetinių įstaigų centralizuotos buhalterijos skyrius.

Biuras savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Švenčionių rajono savivaldybės tarybos sprendimais, Savivaldybės mero potvarkiais, Administracijos direktoriaus įsakymais bei Biuro nuostatais.

Pagrindinė Biuro veikla – visuomenės sveikatos priežiūros paslaugų teikimas.

Biuro finansiniai metai sutampa su kalendoriniais metais.

**II SKYRIUS**

**FINANSAVIMAS 2020 METAIS**

Pagrindiniai Biuro lėšų šaltiniai yra Valstybės biudžeto specialioji tikslinė dotacija, skiriama savivaldybių biudžetams, Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti, savivaldybės biudžeto lėšos bei pajamos, gaunamos vykdant licencijuotą visuomenės sveikatos priežiūros veiklą, t. y. už teikiamas privalomojo sveikatos mokymo paslaugas (*1 lentelė*).

*1 lentelė*

|  |  |  |  |
| --- | --- | --- | --- |
| Valstybės biudžeto specialioji tikslinė dotacija – 197 520 EUR | Visuomenės sveikatos stiprinimo ir stebėsenos funkcijoms vykdyti  70000 EUR | darbo užmokesčiui | 61 891,92 EUR |
| socialiniam draudimui | 897,41 EUR |
| prekių ir paslaugų naudojimui | 7 210,67 EUR |
| Mokinių visuomenės sveikatos priežiūros funkcijai vykdyti 90400 EUR | darbo užmokesčiui | 79 296,63 EUR |
| socialiniam draudimui | 1 307,08 EUR |
| prekių ir paslaugų naudojimui | 9 796,29 EUR |
| Savivaldybės prevencijos priemonių įgyvendinimas 30400 EUR | prekių ir paslaugų naudojimui | 30 400 EUR |
| Plėtoti visuomenės psichikos sveikatos paslaugas gyventojams 6720 EUR | prekių ir paslaugų naudojimui | 6 720 EUR |
| Pajamos už paslaugas –  5109,78 EUR | Privalomieji sveikatos mokymai | darbo užmokesčiui | 2 374,49 EUR |
| socialiniam draudimui | 34,43 EUR |
| prekių ir paslaugų naudojimui | 2 700,86 EUR |
| Regioninės plėtros projektas ,,Sveikos gyvensenos skatinimas Švenčionių rajone“ (08.4.2-ESFA-R-630-01-0005) | ES paramos lėšos 11509,53 EUR | veikloms | 13 888,72 EUR |
| Valstybės biudžeto lėšos 2379,19 EUR |
| Projektas ,,Švenčionių rajono gyventojų bendruomenės fizinio aktyvumo skatinimas“ JVS Nr. J-467 | Valstybės biudžeto lėšos 4813,78 | Veikloms | 4 813,78 EUR |
| **Iš viso:** |  |  | **221 332,28 EUR** |

**III SKYRIUS**

**ORGANIZACINĖ STRUKTŪRA, DARBO UŽMOKESTIS,**

**KVALIFIKACIJOS TOBULINIMAS**

Biuro organizacinė struktūra, etatų skaičius ir darbo užmokestis atsispindi 2 lentelėje.

*2 lentelė*

| **Pareigų pavadinimas** | **Etatų sk.** | **Pareiginės algos**  **pastoviosios dalies koeficientas** | **Pareiginė alga**  **(Eur)** | **Priemokos už papildomą darbą, premijos**  **(Eur)** | **Iš viso priskaičiuotas DU per 2020 m.**  **(Eur)** | **Pastabos** |
| --- | --- | --- | --- | --- | --- | --- |
| Direktorius | 1 | 7,5 | 1320,00 |  | 16837,24 |  |
| Visuomenės sveikatos stebėsenos specialistas | 1 | 6,2 | 1091,20 | 1209,60 | 5642,05 |  |
| Visuomenės sveikatos stiprinimo specialistas | 1 | 6 | 1056,00 | 1209,60 | 16318,34 |  |
| Vaikų ir jaunimo sveikatos priežiūros specialistas | 1 | 5,8 | 1020,80 | 2958,29 | 17965,65 |  |
| Visuomenės sveikatos priežiūros specialistas | 4,0 | 5,3 – 5,5 | 932,80 – 968,00 | 5143,66 | 52530,30 |  |
| (bendrojo lavinimo mokyklose) |
| Visuomenės sveikatos priežiūros specialistas (ikimokyklinio ugdymo įstaigose) | 1,5 | 5,4 | 950,40 | 2014,67 | 21276,40 |  |
| Sveikatos priežiūros specialistas maitinimo organizavimui | 1 | 4,6 | 809,60 | 2540,24 | 10618,57 |  |
| **Iš viso iš SAM dotacijos lėšų** |  |  |  |  | **141188,55** |  |
| **Iš viso ES lėšos** |  |  |  | 3037,00 | **3037,00** |  |
| **Iš viso iš pajamų už suteiktas paslaugas** |  |  |  | 2374,49 | **2374,49** |  |
| **IŠ VISO** | **10,5** |  |  |  | **146600,04** |  |

2020 m. birželio mėn. visuomenės sveikatos stebėsenos specialistė grįžo po vaiko priežiūros atostogų.

Siekiant užtikrinti kokybišką visuomenės sveikatos priežiūros paslaugų teikimą savivaldybės gyventojams, Biuro darbuotojai dalyvavo kvalifikacijos kėlimo mokymuose.

**Visuomenės sveikatos stebėsenos specialistas dalyvavo**:

* „Viešųjų pirkimų vykdymo I-os pakopos praktiniuose mokymuose pradedantiesiems“, Vilniuje;
* nuotoliniame seminare ,,Vaikų traumų prevencija“;
* nuotoliniame seminare ,,Mokslu įrodytas teigiamas fizinio aktyvumo poveikis vaikų ir suaugusių sveikatai“.

**Visuomenės sveikatos stiprinimo specialistas dalyvavo**:

* 2-jų dienų savižudybių intervencijos įgūdžių mokymuose „ASIST”, Švenčionyse;
* „Viešųjų pirkimų vykdymo I-os pakopos praktiniuose mokymuose pradedantiesiems“, Vilniuje.

**Vaikų ir jaunimo sveikatos priežiūros specialistas dalyvavo:**

* 2-jų dienų savižudybių intervencijos įgūdžių mokymuose ,,ASIST“, Švenčionyse,
* nuotoliniame seminare ,,Vaikų traumų prevencija“,
* nuotoliniame seminare ,,Mokslu įrodytas teigiamas fizinio aktyvumo poveikis vaikų ir suaugusių sveikatai“.

**Visuomenės sveikatos priežiūros specialistai dalyvavo**:

* 2-jų dienų savižudybių intervencijos įgūdžių mokymuose „ASIST” ,Švenčionyse; - dalyvavo 2 bendrojo ugdymo įstaigų specialistės;
* vaikų sveikatos stebėsenos informacinės sistemos (toliau – VSS IS) naudotojų nuotoliniuose mokymuose- dalyvavo 3 bendrojo ugdymo įstaigų specialistės;
* 2-jų dienų teoriniuose-praktiniuose mokymuose „Sveikatos priežiūrą mokyklose vykdančių visuomenės sveikatos specialistų funkcijos, vykdomos pagal visuomenės sveikatos priežiūros mokykloje tvarkos aprašą”, Utenoje - dalyvavo 3 bendrojo ugdymo įstaigų specialistės;
* teoriniuose-praktiniuose mokymuose ,,Lėtinėmis neinfekcinėmis ligomis 9cukriniu diabetu, bronchų astma ir dermatitu) sergančių vaikų, ugdomų bendrojo ugdymo įstaigose, sveikatos priežiūra mokyklose ” Utenoje - dalyvavo 3 bendrojo ugdymo įstaigų specialistės.

**IV SKYRIUS**

**INFORMACIJA APIE ĮSTAIGOS TURTĄ IR JO BŪKLĘ**

Biuro ilgalaikis turtas pagal grupes ataskaitinio laikotarpio pabaigoje pateikiamas 3 lentelėje.

*3 lentelė*

| **Ilgalaikis materialusis turtas** | **Įsigijimo savikaina (Eur)** | **Nusidėvėjimas (Eur)** | **Likutinė vertė (Eur)** |
| --- | --- | --- | --- |
| Transporto priemonės | 15002,32 | 15002,03 | 0,29 |
| Negyvenamieji pastatai | 122599,94 | 26509,85 | 96090,09 |
| Baldai | 2414,88 | 2414,30 | 0,58 |
| Kompiuterinė įranga | 7439,14 | 7437,11 | 2,03 |
| Kita biuro įranga | 5623,51 | 5541,98 | 81,53 |
| Nematerialusis turtas | 13624,87 | 12600,18 | 1024,69 |
| Kitas ilgalaikis turtas | 385,20 | 384,91 | 0,29 |
| Kompiuterinė įranga pagal panaudos sutartį | 9160,91 |  | 9160,91 |
| **Viso:** | **176250,77** | **69890,36** | **106360,41** |

**V SKYRIUS**

**BIURO PARENGTOS VEIKLOS ATASKAITOS, INFORMACIJA**

1. Sveikatos apsaugos ministerijos kuruojamų valstybinių (valstybės perduotų savivaldybėms) visuomenės sveikatos priežiūros funkcijų vykdymo ataskaita už 2020 m. I pusmetį ir už metus (SAM, 6 priedas).

2. Sveikatos apsaugos ministerijos kuruojamų valstybinių (valstybės perduotų savivaldybėms) visuomenės sveikatos priežiūros funkcijų vykdymo planuojami vertinimo kriterijai ir jų reikšmės (SAM, 1 priedas).

3**.** Sveikatos apsaugos ministerijos kuruojamų valstybinių (valstybės perduotų savivaldybėms) visuomenės sveikatos priežiūros funkcijų vykdymo ataskaita už 2020 m. I pusmetį ir už metus (SAM, 2 priedas).

4. Sveikatos ugdymo ir mokymo 2020 m. I–IV ketvirčių ataskaitos Nr. 41-1-*sveikata* (SMLPC).

5. 2020 m. personalo ataskaita (HI Sveikatos informacijos centras).

6. Viešųjų pirkimų ataskaita (Viešųjų pirkimų tarnyba).

7. Švenčionių rajono savivaldybės visuomenės sveikatos biuro Finansų kontrolės 2020 m. būklės ataskaita.

8 Psichologinės gerovės ir psichikos sveikatos stiprinimo paslaugų ataskaita - Valstybiniam psichikos sveikatos centrui.

9. Mokyklų darbuotojų kompetencijos psichikos sveikatos srityje didinimo ataskaita - Valstybiniam psichikos sveikatos centrui.

10. Darbuotojų kompetencijos psichikos sveikatos srityje didinimo mokymų ataskaita - Higienos institutui.

11. Širdies ir kraujagyslių ligų bei cukrinio diabeto rizikos grupių asmenų sveikatos stiprinimo programa - Sveikatos apsaugos ministerijai.

12. Parengta Švenčionių rajono savivaldybės visuomenės sveikatos biuro 2019 m. veiklos ataskaita.

13. Parengta Švenčionių rajono savivaldybės visuomenės sveikatos biuro 2018 m. stebėsenos ataskaita

14. Švenčionių rajono savivaldybės 2015-2020 metų Kūno kultūros ir sporto strategijos priemonių įgyvendinimo 2019 m. Švenčionių rajono savivaldybės visuomenės sveikatos biuro ataskaita.

**VI SKYRIUS**

**BENDRADARBIAVIMAS**

Nuo įstaigos veiklos pradžios pasirašyta 44 bendradarbiavimo sutartys su socialiniais partneriais, bendruomenėmis, ugdymo įstaigomis. Per 2020 m. pasirašyta 3 naujos sutartys.

Atsižvelgiant į faktą, kad visuomenės sveikatos priežiūros paslaugos bent iš dalies yra įvairių įstaigų ir organizacijų veiklos dalis, siekiama tiek su rajono savivaldybės teritorijoje, tiek už jos ribų esančiomis įstaigomis, plėtoti bendradarbiavimą sveikos gyvensenos ugdymo veikloje. Vykdant sveikatinimo veiklas rajone bendradarbiaujama su Švenčionių rajono sporto centru, Švenčionių r. socialinių paslaugų centru, rajono bendrojo ugdymo, kultūros įstaigomis, rajono seniūnijomis. Vykdant tikslines sveikatą stiprinančias programas bendradarbiaujama su Švenčionių rajono savivaldybės teritorijoje esančiomis viešosiomis ir privačiomis asmens sveikatos priežiūros įstaigomis.

**VII SKYRIUS**

**VISUOMENĖS SVEIKATOS PRIEŽIŪROS FUNKCIJŲ ĮGYVENDINIMAS SAVIVALDYBĖJE**

Visuomenės sveikatos biuras 2020 m. vykdė Sveikatos apsaugos ministerijos kuruojamas valstybines (valstybės perduotas savivaldybėms) visuomenės sveikatos priežiūros funkcijas: mokinių visuomenės sveikatos priežiūrą, visuomenės sveikatos stiprinimą ir visuomenės sveikatos stebėseną.

**Sveikatos priežiūra Švenčionių rajono savivaldybės mokyklose**

Sveikatos priežiūrą mokyklose koordinuoja Biuro vaikų ir jaunimo sveikatos priežiūros specialistas.

Esant poreikiui ir galimybėms, į mokyklas buvo kviečiami lektoriai, paskaitas skaitė Biuro vaikų ir jaunimo sveikatos priežiūros specialistas, Biuro visuomenės sveikatos stiprinimo specialistas

Be pirmosios pagalbos teikimo, konsultacijų ir sveikatos ugdymo, visuomenės sveikatos priežiūros specialistai mokyklose vykdė ir kitas teisės aktais numatytas funkcijas, užtikrino Biuro direktoriaus įsakymais patvirtintos privalomos dokumentacijos pateikimą.

Pagal mokinių maitinimo tvarką bendrojo ugdymo mokyklose, visuomenės sveikatos priežiūros specialistai vykdė mokinių maitinimo organizavimo priežiūrą. Vieną kartą per savaitę buvo tikrinama, ar maitinimas buvo organizuotas pagal mokyklos steigėjo ar jo įgalioto asmens patvirtintus perspektyvinius valgiaraščius ir užkandžių asortimento sąrašus. Mokinių maitinimo organizavimo tvarką prižiūrintis specialistas kartą per savaitę pildė „Valgiaraščio ir mokinių maitinimo atitikties“ žurnalą.

Visuomenės sveikatos priežiūros specialistai rinko informaciją apie kasmetinius mokinių sveikatos profilaktinius patikrinimus, apibendrintą informaciją pateikė mokyklos bendruomenei, Biurui. Informacija apie mokinių sveikatos sutrikimų būklę buvo registruojama pagal šeimos gydytojo išduotą „Vaiko sveikatos pažymėjimą“ (forma Nr. 027-1/a). Visi duomenys apie vaikų sveikatos būklę suvesti į vaikų visuomenės sveikatos stebėsenos informacinę sistemą, kuri, Biurui bendradarbiaujant su Higienos institutu, įdiegta 2016 m. rudenį.

Visuomenės sveikatos priežiūros specialistai vykdė užkrečiamųjų ligų epidemiologinę priežiūrą. Gavus tėvų sutikimą, buvo atliekami mokinių higieninės švaros patikrinimai, 2020 m. iš viso patikrinta 2070 mokinių, vykdė COVID-19 ligos profilaktikos priemonių kontrolę ugdymo įstaigose.

Ataskaitiniais metais visuomenės sveikatos priežiūros specialistės, vykdančios visuomenės sveikatos priežiūros funkcijas rajono bendrojo ugdymo įstaigose organizavo 1050 sveikatos ugdymo, mokymo renginius: paskaitas, konsultacijas, pokalbius, praktinius užsiėmimus, akcijas. Šiuose renginiuose dalyvavo 2126 ikimokyklinio amžiaus vaikai, 7753 mokiniai, 632 pedagogai, 75 kiti ugdymo įstaigų darbuotojai, vaikų tėveliai.

**Visuomenės sveikatos stiprinimas**

Visuomenės sveikatos stiprinimo priemones Biure vykdė visuomenės sveikatos stiprinimo specialistas, visuomenės sveikatos stebėsenos specialistas, vaikų ir jaunimo sveikatos priežiūros specialistas, Biuro direktorius. 2020 m. Biuras veiklą vykdė įvairiose sveikatos stiprinimo srityse:

**Neinfekcinių ligų profilaktika.** Ataskaitiniais metais buvo suteikta 13 konsultacijų su kūno masės analizatoriumi. Savižudybių prevencijai Biuras vasario 6-7 d. Švenčionyse organizavo savižudybių intervencijos mokymus „ASIST“, kuriuos vedė savižudybių prevencijos mokytojų asociacijos lektoriai – psichologai. Nuo spalio mėn. rajono gyventojai gavo nemokamas psichologo konsultacijas, jas vedė psichoterapeutės Svetlana Maliuševskienė ir Goda Andriukonienė. Suteikta 32 individualios ir 12 grupinių konsultacijų. Šią paslaugą gavo 152 rajono gyventojai.

Spalio–gruodžio mėn. Švenčionių Zigmo Žemaičio gimnazijos pedagogai, Švenčionių rajono socialinių paslaugų centro specialistai dalyvavo psichikos sveikatos kompetencijų didinimo mokymuose. Šiuos mokymus vedė VšĮ Domus solis, UAB Verslo aljanso lektoriai. Pasaulinei diabeto dienai paminėti nuotoliniu būdu vyko susitikimas su dietologe Aušra Krivopal. Biuro specialistės R. Kiškėnienė ir G. Maliuševskienė dalyvavo vykdomo projekto „Integruotų priklausomybės ligų gydymo paslaugų kokybės ir prieinamumo gerinimas“ veiklų pristatyme, kurio metu supažindino dalyvius su Biuro funkcijomis ir veiklomis. Rugpjūčio mėn. Biuro kolektyvas dalyvavo ,, Pirties diena 2020“ šventėje, jos metu įstaigos palapinėje apsilankę asmenys turėjo galimybę pasimatuoti antsvorį imituojančią liemenę, atlikti kūno masės analizę, plaučių tūrio matavimus, pasimokyti, kaip dirbti su defibriliatoriumi, prisiminti pirmos pagalbos įgūdžius, pasitikrinti savo žinias apie sveikatą.

Biure specialistės konsultavo pavienius asmenis, kuriems buvo atliekama kūno masės analizė. Ataskaitiniais metais šia tema buvo suteikta 13 konsultacijų.

2020 m. neinfekcinių ligų profilaktikos tema skirtuose renginiuose dalyvavo 932 asmenys. Šia tema ataskaitiniais metais publikuota 15 straipsnių, išplatinta 330 vnt. atmintinių „Priklausomybės konsultanto paslaugos Švenčionių rajono gyventojams”, „Pagalbos tiekėjai Švenčionių rajone”, įsigyta ir išplatinta 300 vnt. mokomųjų knygelių „ Emocijos ir jausmai“.

**Užkrečiamų ligų prevencija ir asmens higiena.** Vasario mėn. Biuro specialistė Pašaminės kaimo bibliotekoje pravedė pokalbį-diskusiją ,, Mikroorganizmų atsparumas antimikrobinėms medžiagoms, šia tema pokalbiai-diskusijos buvo pravesti ir mokiniams Biure ir Švenčionėlių vaikų dienos centre. Minint supratimo apie antibiotikus savaitę Biuras organizavo virtualų konkursą šia tema, pirmieji trys nugalėtojai buvo apdovanoti Biuro įsteigtai prizais. Gegužės, rugpjūčio, spalio mėn. buvo pravesta 13 praktinių užsiėmimų ,, Mokomės plauti rankas“ su Švenčionių l/d ,,Gandriukas“ auklėtiniais ir Švenčionių Z. Žemaičio 2-kl. mokiniais.

Užkrečiamųjų ligų profilaktikos ir asmens higienos temoms skirtuose renginiuose 2020 m. dalyvavo 268 asmenys, publikuota 34 straipsniai, 7 stendai, įsigyta ir išplatinta 200 vnt. mokomųjų knygelių „ Plaukime rankas“.

Nuo kovo mėn. Biuro specialistai vykdė šias COVID-19 ligos suvaldymo ir prevencijos veiklas:

karščiavimo klinikos ir COVID-19 ligos profilaktinių testų ėminių gyventojams vykdymo, greitųjų testų atlikimo, mobiliųjų punktų darbo koordinavimas;

rajono įmonių patikrinimus dėl profilaktinių priemonių laikymosi;

keleivių anketų suvedimą į NVSC informacinę sistemą;

pagalbą, tiriant COVID-19 ligos atvejus, izoliuojant kontaktinius;

saviizoliacijoje esančių asmenų konsultavimą, patalpų suteikimą, saviizoliacijos taisyklių laikymosi kontrolę.

#### Sveikos mitybos propagavimas. Sausio mėn. Biuro specialistė Švenčionėlių progimnazijoje pravedė pamoką-diskusiją ,,Sveika mityba“. Birželio mėn. Švenčionėlių karaliaus Mindaugo gimnazijoje ir Vilniaus AVPK Švenčionių rajono policijos komisariate buvo pravesti 4 renginiai ,,Sveiko maisto gaminimo pagrindai“ juos pravedė MB ,,Gero skonio studijos” specialistės.

#### Šiai temai skirtuose renginiuose 2020 m. dalyvavo 146 asmenys, publikuoti 3 straipsniai, 1 stendas.

**Psichoaktyvių medžiagų vartojimo prevencija.** Sausio mėn. Biuro specialistės A. Aglinskienė ir G. Maliuševskienė kartu su Švenčionių grupinio gyvenimo namų auklėtiniais žiūrėjo ir aptarė mokomąjį filmą ,,Rūkymo žala“. Šiame renginyje dalyvavo 13 dalyvių. Švenčionių, Švenčionėlių ir Pabradės miestuose po 4 val. per savaitę vyko priklausomybių konsultanto paslaugos. 2020 m. buvo suteiktos 302 konsultacijos (dalis iš jų nuotoliniu būdu), jas gavo 74 unikalūs dalyviai. Konsultacijas vedė priklausomybių konsultantė J. Tomašauskienė.

Psichoaktyvių medžiagų vartojimo prevencijos tema publikuoti 9 straipsniai.

**Sužalojimų ir traumų prevencija.** Mokinių atostogų metu Biuro specialistės G. Maliuševskienė ir A. Aglinskienė kartu su Švenčionių policijos pareigūnais lankėsi vaikų dienos centruose, vaikų vasaros stovyklose. buvo pravestos 5 pokalbiai- diskusijos ,,Vandeny būk atsargus- tu ne žuvis, o tik žmogus“. Liepos mėn. Pabradės mieste vyko akcija ,,Būk saugus vandenyje“, kurioje su Biuro specialistėmis Gintare Maliuševskiene ir Raminta Kiškėniene dalyvavo PAGD prie VRM Vilniaus priešgaisrinės gelbėjimo valdybos Švenčionių priešgaisrinės gelbėjimo tarnybos budinčios pamainos pareigūnai, Vilniaus greitosios medicinos pagalbos stoties Pabradės pastotės skubios pagalbos specialistai, Vilniaus AVPK Švenčionių rajono policijos komisariato pareigūnė – Liudmila Čeponienė. Spalio-gruodžio mėn. Biuro vykdomos kasmetinės akcijos ,,Būk matomas tamsoje” metu rajono gyventojams išdalinta 800 vnt. atšvaitų.

Sužalojimų ir traumų prevencijos temoms skirtuose renginiuose 2020 m. dalyvavo 886 asmenys, šia tema publikuota 10 straipsnių, 2 stendai, įsigyta ir išplatinta 300 vnt. mokomųjų knygelių „ Pirmoji pagalba“.

**Lytiškumo ugdymas, AIDS ir lytiškai plintančių ligų prevencija.** 2020 m. publikuoti 2 straipsniai.

**Fizinio aktyvumo skatinimo užsiėmimai.** Švenčionėliuose, Švenčionyse, Pabradėje pravestos (dalis iš jų nuotoliniu būdu) 108 laikysenos koregavimo mankštos, kurias vedė kineziterapeutė Ligita Kindurienė ir Genadij Kozlovskij. Biuro specialistė Gintarė Maliuševskienė pravedė mankštą Švenčionių grupinio gyvenimo namų gyventojams.

Fizinio aktyvumo skatinimo renginiuose 2020 m. dalyvavo 1810 asmenų. Šia tema publikuoti 3 straipsniai.

Iš viso per 2020 m. Biuras organizavo 585 sveikatos ugdymo, mokymo renginius: paskaitas, konsultacijas, praktinius užsiėmimus, konkursus, akcijas, seminarus, kuriuose dalyvavo 3982 rajono gyventojai, iš kurių labai gaila tik 24 - kaimo gyventojai. Biuro renginiuose ataskaitiniais metais dalyvavo 282 ikimokyklinio amžiaus vaikai, 585 mokyklinio amžiaus vaikai, 24 senjorai, 91 pedagogas, 28 socialiniai darbuotojai, 49 valstybės ir savivaldybės įstaigų darbuotojai, 2913 kitų tikslinių grupių asmenų. Publikuota 93 straipsniai, paruošta ir išplatinta 3 pavadinimų/380 vnt. atmintinių, 3 pavadinimų 800 vnt. mokomųjų knygelių.

**Visuomenės sveikatos stebėsena**

Visuomenės sveikatos stebėsena 2020 m. Švenčionių rajono savivaldybėje buvo vykdoma vadovaujantis Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, taip pat pagrindiniu visuomenės sveikatos stebėsenos savivaldybėje dokumentu – Lietuvos sveikatos 2014–2025 metų programa (toliau – LSP). Remiantis LSP buvo rengiama Švenčionių rajono savivaldybės visuomenės sveikatos stebėsenos 2019 metų ataskaita.

2020 m. rugsėjo mėnesį buvo vykdomas periodinis mokyklinio amžiaus 5, 7 ir 9 (pirmų gimnazijos klasių) vaikų gyvensenos ir sveikatos tyrimas. Tyrimui metodiškai vadovavo Higienos institutas, o anketavimą ir analizę Švenčionių r. savivaldybėje atliko Švenčionių rajono savivaldybės visuomenės sveikatos biuras.

Vykdant visuomenės sveikatos stebėseną 2020 m. buvo siekiama gauti išsamią informaciją apie Švenčionių rajono bendruomenės sveikatos būklę, veiksnius, darančius įtaką visuomenės sveikatai, kitus visuomenės sveikatos rodiklius, į kuriuos atsižvelgiant planuojamos ir įgyvendinamos būsimos visuomenės sveikatos stiprinimo priemones.

**VIII SKYRIUS**

**REGIONINĖS PLĖTROS PROJEKTO „SVEIKOS GYVENSENOS SKATINIMAS ŠVENČIONIŲ RAJONE” (KODAS 08.4.2-ESFA-R-630-01-0005) 2020 M. PRIEMONIŲ VYKDYMAS**

Ataskaitiniais metais Biuras tapo Švenčionių rajono savivaldybės administracijos vykdomo Regioninės plėtros projekto ,,Sveikos gyvensenos skatinimas Švenčionių rajone“ (toliau – Projekto) veiklų vykdymo partneriu.

Ataskaitiniais metais Biuras įvykdė šias priemones.

1. Mankštos vandenyje vyresnio amžiaus asmenims (22 užsiėmimai)

2. Užsiėmimai-mankštos vandenyje moksleiviams (16 užsiėmimų)

3. Laikysenos koregavimo ir kraujotakos gerinimo mankštos vyko Švenčionėliuose ir Pabradėje (44 užsiėmimai).

4. Švenčionėlių Mindaugo gimnazijoje pravestas 1 sveikos mitybos seminaras „Sveikatai palankus maistas” renginys skirtas vaikams.

5. Švenčionėlių, Švenčionių ir Pabradės lopšeliuose - darželiuose buvo pravesta 12 dietologo užsiėmimų su vaikais.

**IX SKYRIUS**

**SPORTO PROJEKTAS ,,ŠVENČIONIŲ RAJONO BENDRUOMENĖS FIZINIO AKTYVUMO SKATINIMAS” (KODAS SRF-FAV-2020-1-0160)**

Ataskaitiniais metais Biuras įvykdė šias priemones.

1. Senjorų grupė važiavo į baseiną 8 kartus, dalyvių skaičius 20.

2. Suaugusių grupė į baseiną važiavo 7 kartus, dalyvių skaičius 20.

3. Neįgalių grupė važiavo 7 kartus, dalyvių skaičius 8.

4. Švenčionėlių dienos centro vaikai važiavo 6 kartus, dalyvių skaičius 21.

Kiekvienam suaugusiam buvo atlikta kūno masės analizė ir sveikos gyvensenos konsultacija, dalyvių skaičius - 20. Neįgaliesiems ir Švenčionėlių vaikų dienos centro ugdytiniams prieš užsiėmimą buvo pravestos paskaitos apie plaukimo vandenyje ir mankštos vandenyje naudą organizmui.

**X SKYRIUS**

**MAITINIMO ORGANIZAVIMO KOORDINAVIMAS RAJONO IKIMOKYKLINIO UGDYMO ĮSTAIGOSE**

Nuo 2018 m. liepos 5 d. Biure dirba sveikatos priežiūros specialistas maitinimo organizavimui. Pagrindinis specialisto darbo tikslas - maitinimo organizavimo koordinavimas visose rajono ikimokyklinio ugdymo įstaigose. Specialistas elektroninės programos „Dietinis maitinimas“ pagalba rengia patiekalų kalkuliacines, technologines, kaloringumo korteles, taip pat perspektyvinius ir dienos valgiaraščius. Esant poreikiui rengia valgiaraščius su pritaikytu maitinimu. Valgiaraščių sudarymo ir nurašymo statistiniai duomenys 2019 m. pateikti 4 lentelėje.

*4 lentelė*

| **Eil. Nr.** | **Įstaigos pavadinimas** | **Sudarytų valgiaraščių skaičius su pritaikytu maitinimu**  **vnt.** | **Perspektyviniai valgiaraščiai vnt.** | **Sudarytų valgiaraščių skaičius**  **vnt.** | **Nurašytų valgiaraščių skaičius**  **vnt.** |
| --- | --- | --- | --- | --- | --- |
| 1. | Švenčionių lopšelis darželis „Gandriukas”  Sodų g. 30 | 1 | 1(15d) | 254 | 254 |
| 2. | Švenčionių lopšelis darželis „Gandriukas”  Taikos g. 4 | 1 | 1 (15) | 254 | 254 |
| 3. | Švenčionėlių lopšelis darželis „Vyturėlis ” | - | 1(15) | 254 | 254 |
| 4. | Pabradės lopšelis darželis „Varpelis” | 2 | 1 (15 d.) | 254 | 254 |
| 5. | **Iš viso** | **4** | **4 (15 d.)** | **1016** | **1016** |

**XI SKYRIUS**

**PRIVALOMOJO SVEIKATOS MOKYMO PASLAUGOS**

Nuo 2011 m. Biuras vykdo licencijuotą visuomenės sveikatos priežiūros veiklą – rajono gyventojams teikia privalomojo sveikatos mokymo paslaugas.

2020 m. vykdant privalomuosius sveikatos mokymus, apmokyti 484 asmenys. Iš jų;

1. Privalomasis higienos įgūdžių mokymas - 341 asmuo;
2. Privalomasis pirmos pagalbos mokymas – 117 asmenų;
3. Privalomasis mokymas apie alkoholio ir narkotikų žalą žmogaus sveikatai - 26 asmenys.

2020 m. vykdant licencijuotą visuomenės sveikatos priežiūros veiklą, į savivaldybės biudžetą uždirbta 4347,00 eurai.

**XII SKYRIUS**

**PROBLEMOS, SU KURIOMIS SUSIDURIAMA BIURO VEIKLOJE**

Specialioji tikslinė dotacija Sveikatos apsaugos ministerijos kuruojamoms valstybinėms (valstybės perduotoms savivaldybėms) visuomenės sveikatos priežiūros funkcijoms vykdyti savivaldybėse neužtikrina tinkamos įstaigos struktūros. Dėl šios priežasties Biuro specialistai vykdo daug papildomų darbų, nukenčia pagrindinis darbas.

**XIII SKYRIUS**

**VEIKLOS TOBULINIMO PERSPEKTYVOS**

Siekiant efektyvesnių Biuro veiklos rezultatų ir tarpsektorinio bendradarbiavimo, planuojamos artimiausios veiklos tobulinimo perspektyvos:

* planuojama plėtoti suaugusiųjų sveikatos ugdymą rajono seniūnijose ir bendruomenėse;
* stiprinti bei plėtoti socialinių partnerių tinklą;
* tobulinti maitinimo organizavimo funkcijos vykdymą rajono ikimokyklinio ugdymo įstaigose.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_